b"\n_START_ARTICLE_\nLa Mare (Maksim Gorki)\n_START_SECTION_\nObra\n_START_PARAGRAPH_\nLa Mare es considera que \xc3\xa9s l'\xc3\xbanica obra extensa de Gorki en el moviment revolucionari rus; de totes les seves novel\xc2\xb7les, \xc3\xa9s possiblement la menys exitosa. No obstant aix\xc3\xb2, segueix sent l'obra m\xc3\xa9s coneguda de Gorki entre altres novel\xc2\xb7les importants. Va escriure-la durant un viatge als Estats Units l'any 1906.  El 1905, despr\xc3\xa9s de la derrota de la primera revoluci\xc3\xb3 russa, Gorki va tractar d'aixecar l'esperit del moviment obrer mitjan\xc3\xa7ant la transmissi\xc3\xb3 de redaccions. Tractava d'elevar l'esperit d'entre els revolucionaris per combatre l'estat d'\xc3\xa0nim derrotista._NEWLINE_Es diu que la novel\xc2\xb7la est\xc3\xa0 basada en fets reals, i que gira entorn d'Anna Zalomova i el seu fill Piotr Zalomov. Gorki va ser un parent lluny\xc3\xa0 d'Anna Zalomova que va visitar a la fam\xc3\xadlia de Gorki quan aquest era un nen. Es diu que l'esdeveniment de la hist\xc3\xb2ria es va dur a terme durant una manifestaci\xc3\xb3 del Primer de Maig a Solmovo l'any 1902. La poblaci\xc3\xb3 de Solmovo era a prop de la ciutat natal de Gorki, Nijni N\xc3\xb3vgorod, on despr\xc3\xa9s de la detenci\xc3\xb3 de Piotr Zalomov per la policia tsarista, la seva mare, Anna Zalomova va seguir al seu fill en l'activitat revolucion\xc3\xa0ria."